РЕПУБЛИКА СРБИЈА

ОПШТИНА ЉИГ

ЉИГ

Број: 003180765202406036003000060107-1

Датум: 25.11.2024.година

ИЗВЕШТАЈ О СПРОВЕДЕНОЈ ЈАВНОЈ РАСПРАВИ

Општинско Веће општине Љиг је на седници одржаној дана 08.11.2024. године упутило јавни позив за учешће у јавној расправи о Нацрту Одлуке о утврђивању просечних цена квадратног метра одговарајућих непокретности за утврђивање пореза на имовину за 2025. годину на територији општине Љиг (у даљем тексту: Нацрт одлуке) који је објављен на интернет презентацији општине Љиг.

Јавна расправа о Нацрту одлуке одржана је од 08.11.2024. до 22.11.2024. године.

У складу са Програмом јавне расправе отворени састанак представника надлежних органа Општине са заинтересованим грађанима, представницима удружења грађана и средстава јавног обавештавања, одржан је 25.11.2024. године у сали број 21/III у згради општине Љиг, ул. Карађорђева број 7, са почетком у 11:00 часова. На отвореном састанку није било заинтересованих грађана, представника удружења грађана и средстава јавног обавештавања.

До 22.11.2023. године до 10:00 часова није пристигло ниједно мишљење и предлог на Нацрт одлуке.

Како није било пристиглих предлога, примедби и сугестија, констатовано је да је Нацрт одлуке о утврђивању просечних цена квадратног метра одговарајућих непокретности за утврђивање пореза на имовину за 2025. годину на територији општине Љиг израђен у складу са прописима који су основ за доношење одлуке.

ОПШТИНСКО ВЕЋЕ ОПШТИНЕ ЉИГ

ПРЕДСЕДНИК

Миломир Старчевић